કૃષિ ક્ષેત્ર પર લગાડવામાં આવેલી ડ્રીપ ઇરીગેશન પરનો ૧૮ ટકા, ટ્રેકટર પરનો ૧૨ ટકા, જંતુનાશક દવાન પરનો ૧૮ ટકા, થ્રેસર સહિતના યાંત્રિક ઓજારો પર ૧૨ થી ૧૬ ટકા સુધીના ભારે જી. એસ. ટી. દરો તાત્કાલિક અસરથી રદ્ કરવામાં આવે, વડાપ્રધાન પાકવીમા યોજનાની વિસંગતતાઓ દૂર કરીને તેને મરજીયાત બનાવવામાં આવે, ગત્ વર્ષના પાકવિમાની અપૂરતી ચૂકવણી, નુકશાનીના સર્વેમાં ભેદભાવ અને વિમા કંપનીઓની ખોટી રીતરસમો તત્કાલ દૂરસ્ત કરી સંપુર્ણ કિસાનલક્ષી અભિગમ સાથે લાગુ કરવામાં આવે, આગામી સમયમાં બજારમાં આવનાર ચોમાસુ પાકો મગફળી, કપાસ, ડાંગર, મગ, અડદ, સોયાબીન સહિતના બજારો નીચા રહેવાની સંભાવના વચ્ચે હાલ તુરંત આગોતરા આયોજનથી ટેકાના ભાવથી ખરીદી અંગે તમામ મંજુરી-તૈયારીઓની ઔપચારિકતાઓ પુર્ણ કરવામાં આવે, આડેધડ વીજચેકીંગ સદંતર બંધ કરી ૧૨૬ અને ૧૩૫ ની વીજ અધિનિયમની કૃષિવીજ ગ્રાહકો વિરોધી કલમો રદ કરી વીજચેકીંગ સમયે દંડનીય બીલ બનાવવા માટે નવીન એફપીપીપીએ ના પરિપત્રને રદ કરી કિસાનને ૩૦ દિનની સમયમર્યાદા આપ્યા પછી આખરી બીલ આપવું, જુના પડતર આવા તમામ કેસો માટે માંડવાળ યોજના તત્કાલ લાગુ કરવી, ઉકાઇ ડાબા કાંઠા મેન કેનાલનું નવિનીકરણ થયું જે ચોમાસા દરમિયાન ઠેર-ઠેર તુટી ગયું હોવાથી જે યુધ્ધના ધોરણે કામગીરી કરી પિયત માટે મુશ્કેલી ન ઉભી થાય તેવા પ્રયાસો કરવા, ઉકાઇ જળાશયમાં પાણી ઓછું હોવા છતાં ખેડૂતોને પ્રમાણસર પિયત મળે તેવી વ્યવસ્થા ઉભી કરવી જોઇએ વિગેરે માંગણીઓ કરી છે.